en ms hu ms fi fr id en en en ms id id ms ms en ms id id id id id en id ms ms la id ms id id id id id ms en id ms id ms ms ms it ms id id pt hbs_lat ms id ms ms ms en
MENUKAR PEGUAM | Nor Hafeez Law
Adakah anda boleh menukar peguam? Sekiranya boleh bagaimana caranya? Adakah terdapat syarat-syarat untuk menukar peguam? Kenapa tukar peguam?
1. Anda ingin memfailkan sesuatu tindakan di Mahkamah dan anda seterusnya telah mendapat dan melantik seorang peguam untuk menguruskan tindakan tersebut bagi pihak anda.
2. Namun di atas sebab-sebab tertentu, anda ingin melantik peguam lain bagi menggantikan peguam yang anda telah lantik sebelum ini.
3. Adakah anda boleh menukar peguam di pertengahan kes anda? Jawapannya boleh. Anda dibenarkan untuk menukar firma guaman terdahulu kepada firma guaman baru.
4. Sebelum anda mengambil keputusan untuk menukar peguam anda, anda perlu memastikan terlebih dahulu, alasan kenapa anda ingin tukar peguam.
5. Lazimnya, di antara sebab-sebab kenapa anak guam menukar peguam mereka adalah seperti berikut:
Anak guam kurang selesa dengan cara kerja peguam terdahulu yang dilantik.
Anak guam sukar berkomunikasi dengan peguam terdahulu yang dilantik.
Anak guam kurang selesa dengan kos-kos tambahan terutama sekiranya peguam yang dilantik adalah peguam yang berada di luar kawasan.
Anak guam terpaksa menanggung akibat-akibat tertentuk disebabkan oleh kecuaian-kecuaian peguam terdahulu.
6. Bagaimana cara untuk menukar peguam? Pertama sekali, anda perlu mengesahkan perlantikan firma guaman baru yang ingin anda lantik.
7. Kedua, anda perlu memaklumkan peguam lama anda berkenaan dengan hasrat anda untuk tidak lagi mahu meneruskan dengan perlantikan dan perkhidmatan peguam lama tersebut.
8. Ketiga, anda perlu melangsaikan apa-apa yuran guaman yang tertunggak yang masih perlu dibayar kepada peguam lama tersebut. Ini adalah penting untuk memastikan proses pengambil alihan kes dan dokumen dapat dilakukan dengan lancar.
9. Keempat, peguam baru anda akan berhubung dengan peguam lama anda dan juga peguam pihak lawan (jika anda) untuk memastikan tidak terdapat sebarang bantahan berkenaan dengan penukaran peguamcara itu.
10. Kelima, sekiranya tidak ada sebarang bantahan daripada kesemua pihak yang terlibat, peguam baru anda akan memfailkan dokumen yang dikenali sebagai Notis Penukaran Peguamcara (Notice of Change of Solicitor) ke Mahkamah.
11. Mahkamah akan memasukkan nama firma guaman baru tersebut bagi menggantikan firma guaman yang lama di dalam sistem pendaftaran kes.
UNTUK PERSEDIAAN SEBELUM BERURUSAN DENGAN PEGUAM? BACA DISINI.
Hubungi kami di 0129797494 atau menerusi email di norhafeezlaw@gmail.com atau menerusi kotak pertanyaan untuk sebarang maklumat lanjut.
0 Pertanyaan & Jawapan
Anda mempunyai sebarang pertanyaan? Tanya saya di sini atau whatsapp saya dengan klik butang whatsapp di skrin atau isi borang pertanyaan.
NORHAFEEZLAW DI YOUTUBE - CHANNEL ILMULEGAL DILANCARKAN.
Nor Hafeez adalah seorang peguamcara sivil yang beramal sebagai rakan kongsi di sebuah firma di Kuala Lumpur. Beliau mengendalikan pelbagai kes-kes sivil dan pelbagai masalah berkait dengan undang-undang sivil Malaysia seperti kes saman malu, langgar kontrak, hutang peribadi dan korporat, pencerobohan tanah, penceraian bukan islam, harta pusaka, pemecatan kerja, konsultan tuntutan CIPAA dan sebagainya. Di masa lapang, beliau berkongsi ilmu melalui penulisan blog dan sekali sekala menggunakan telefon untuk mengambil dan mengedit gambar secara amatur.
PENAFIAN - Setiap satu rencana yang terkandung di dalam norhafeezlaw.com adalah bertujuan untuk pengetahuan, kesedaran dan pendidikan secara umum. Keseluruhan rencana-rencana ini, atau mana-mana bahagian daripadanya, tidak boleh dijadikan sebagai asas, premis atau panduan untuk memulakan sebarang tindakan undang-undang secara sendiri tanpa terlebih dahulu merujuk kepada mana-mana peguam yang bertauliah dan berpengalaman. Penulis tidak bertanggungjawab di atas sebarang kesan dan akibat daripada sebarang tindakan yang dimulakan secara sendiri tanpa merujuk kepada peguam.
Hakcipta Terpelihara. Kandungan, rencana dan imej yang dipaparkan di dalam laman ini adalah terpelihara mengikut peruntukan-peruntukan yang relevan Akta Hakcipta 1987. Setiap rencana dan imej tidak boleh disiarkan semula di mana-mana platform tanpa kebenaran bertulis pemilik laman.
Copyright © Nor Hafeez Law. Designed by OddThemes